CELEX: 32005D0197
Language: fi
Date: 2005-03-09 00:00:00
Title: 2005/197/EY: Komission päätös, tehty 9 päivänä maaliskuuta 2005, maataloustilastojen parantamista koskevan teknisen toimintasuunnitelman hyväksymisestä vuodeksi 2005 (tiedoksiannettu numerolla K(2005) 531)

11.3.2005   
            
            
               FI
            
            
               Euroopan unionin virallinen lehti
            
            
               L 65/30
            
         
      KOMISSION PÄÄTÖS,
   
   tehty 9 päivänä maaliskuuta 2005,
   maataloustilastojen parantamista koskevan teknisen toimintasuunnitelman hyväksymisestä vuodeksi 2005
   (tiedoksiannettu numerolla K(2005) 531)
   (2005/197/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön maataloustilastojen parantamisesta 25 päivänä kesäkuuta 1996 tehdyn neuvoston päätöksen 96/411/EY (1) ja erityisesti sen 4 artiklan 1 kohdan ja 6 artiklan 2 kohdan,
   sekä katsoo seuraavaa:
   
               (1)
            
            
               Päätöksen 96/411/EY mukaisesti komissio laatii vuosittain maataloustilastoja koskevan teknisen toimintasuunnitelman.
            
         
               (2)
            
            
               Päätöksen 96/411/EY mukaisesti yhteisö osallistuu kansallisten maataloustilastojärjestelmien sopeuttamisesta jäsenvaltioille koituviin kustannuksiin tai tekniseen toimintasuunnitelmaan kuuluvia uusia tai kasvavia tarpeita koskevan valmistelutyön kustannuksiin.
            
         
               (3)
            
            
               Kyseistä alaa koskevien yhteisön toimintalinjojen täytäntöönpanon kannalta on olennaisen tärkeää, että maatilojen rakennetta koskevia tietoja parannetaan.
            
         
               (4)
            
            
               Maataloustilastojärjestelmää on lujitettava ja aiemmissa toimintasuunnitelmissa tuettua työtä on syytä jatkaa. Tämänkertaisen vuosittaisen toimintasuunnitelman keskeisenä aiheena ovat maatilojen tilastorekisterit, jotka ovat kaikkien maatilatutkimusten ennakkoedellytys ja jotka muodostavat todellisen ongelman useimmissa jäsenvaltioissa.
            
         
               (5)
            
            
               Tässä päätöksessä säädetyt toimenpiteet ovat pysyvän maataloustilastokomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Hyväksytään liitteessä esitetty maataloustilastojen parantamista koskeva tekninen toimintasuunnitelma vuodeksi 2005 (TAPAS 2005).
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 9 päivänä maaliskuuta 2005.
      
         
            Komission puolesta
         
         Joaquín ALMUNIA
         
         
            Komission jäsen
         
      
   
   
      (1)  EYVL L 162, 1.7.1996, s. 14. Päätös sellaisena kuin se on viimeksi muutettuna Euroopan parlamentin ja neuvoston päätöksellä N:o 787/2004/EY (EUVL L 138, 30.4.2004, s. 12).
   
      LIITE
      MAATALOUSTILASTOJEN PARANTAMISTA KOSKEVA TEKNINEN TOIMINTASUUNNITELMA VUODEKSI 2005
      (TAPAS 2005)
      Maataloustilastojen parantamista koskevalla teknisellä toimintasuunnitelmalla vuodeksi 2005 pyritään kehittämään tai parantamaan seuraavien alojen tilastoja:
      
                  a)
               
               
                  maatilojen tilastorekisterit;
               
            
                  b)
               
               
                  pientiloja koskevat kyselytutkimukset (pienten yksiköiden kyselytutkimukset).
               
            Komissio osallistuu näiden toimenpiteiden osana toteutettavien hankkeiden rahoitukseen, kun taulukossa A kullekin jäsenvaltiolle osoitettuja enimmäismääriä ei ylitetä.
      Jäsenvaltiot voivat ehdottaa toimenpiteitä, joiden aiheina ovat:
      1)   Maatilojen tilastorekisterit
      Ajantasainen maatilarekisteri on johdonmukaisten ja yhtenäisten maataloustilastojen perusta, ja jos tällainen rekisteri koordinoidaan kansallisten yritysrekisterien kanssa, saadaan lisäksi väline, joka tukee maataloustietojen yhdentämistä muiden alojen tietoihin.
      Validi rekisteri tarjoaa peruspuitteet otannoille. Jos rekisteri on kattava ja sisältää tarvittavat tiedot, se voi mahdollistaa tehokkaan otannan suunnittelun, johon sisältyy esimerkiksi koon, toimintatyypin ja sijainnin mukainen ositus. Tällainen rekisteri saattaa jopa asettaa kyseenalaiseksi täysimittaisten maatalouslaskentojen kustannustehokkuuden. Rekisterit tarjoavat myös hyödyllisiä tietoja maatilojen väestörakenteesta.
      Yhdenmukaistettu rekisteri avaisi oven myös EU:n tasoisille otannoille ja kyselytutkimuksille, joilla saataisiin luotettavia EU:n tasoisia estimaatteja ja vähennettäisiin vastaajille koituvaa taakkaa merkittävästi.
      2)   Pienten yksiköiden tutkimukset
      Pienet yksiköt ovat sekä määrältään että maataloustuotanto-osuudeltaan merkittäviä, erityisesti uusissa jäsenvaltioissa. Joissakin näistä maista pienet yksiköt eivät aina riittävässä määrin sisälly maatalouden kyselytutkimuksiin, minkä seurauksena suuri määrä maataloustuotantoa harjoittavia yksiköitä saattaa jäädä tietojen ulkopuolelle.
      Eurostat toivoo muun muassa seuraavien kysymysten käsittelyä pieniä yksiköitä koskevien TAPAS 2005 -toimien puitteissa:
      Miten pienet yksiköt olisi määriteltävä?
      Mikä olisi katsottava vähimmäiskynnysarvoksi tällaisten yksiköiden sisällyttämiselle maatilojen tilastorekistereihin?
      Missä määrin tietojen olisi katettava tällaisiin rekistereihin otetut pienet yksiköt (keruutaajuuden ja piirteiden osalta)?
      Taulukko A
      TEKNINEN TOIMINTASUUNNITELMA 2005
      EU-25
      Yhteisön enimmäisrahoitus koituneisiin menoihin
      
                  (tuhatta euroa)
               
            
                  Maa
               
               
                  Maatilarekisteri
               
               
                  Pienet yksiköt
               
               
                  Yhteensä
               
            
                  CZ
               
               
                  60 000
               
               
                   
               
               
                  60 000
               
            
                  DE
               
               
                  243 000
               
               
                   
               
               
                  243 000
               
            
                  EE
               
               
                  53 856
               
               
                   
               
               
                  53 856
               
            
                  IT
               
               
                  311 440
               
               
                   
               
               
                  311 440
               
            
                  CY
               
               
                  42 000
               
               
                   
               
               
                  42 000
               
            
                  LV
               
               
                  64 069
               
               
                  18 083
               
               
                  82 152
               
            
                  LT
               
               
                   
               
               
                  9 000
               
               
                  9 000
               
            
                  HU
               
               
                   
               
               
                  29 700
               
               
                  29 700
               
            
                  AT
               
               
                  446 639
               
               
                   
               
               
                  446 639
               
            
                  PL
               
               
                  45 000
               
               
                   
               
               
                  45 000
               
            
                  PT
               
               
                  175 844
               
               
                   
               
               
                  175 844
               
            
                  SI
               
               
                   
               
               
                  113 400
               
               
                  113 400
               
            
                  SK
               
               
                  54 000
               
               
                  45 000
               
               
                  99 000
               
            
                  UK
               
               
                  187 000
               
               
                   
               
               
                  187 000
               
            
                  Yhteensä
               
               
                  1 682 849
               
               
                  215 183
               
               
                  1 898 032